section_heading: Geologija
paragraph_text: Geologiju je studirao na Rudarsko-geološkom fakultetu u Beogradu, gdje je diplomirao 1970. godine, na smjeru za regionalnu geologiju Geološkoga odsjeka istog fakulteta. Magistrirao je 1976. godine na smjeru za geološko kartiranje, a doktorirao 1981. godine, s temom iz područja tektonike. Za asistenta pripravnika je prvi put izabran 1975. godine. Prošao je kroz sva nastavna zvanja, a za redovitoga profesora je izabran 1993. godine. U bogatoj i uspješnoj nastavničkoj karijeri predavao je, na osnovnim i poslijediplomskim studijima: tektoniku, neotektoniku, geologiju Jugoslavije, geologiju Srbije, geologiju Balkanskog poluotoka.